open-index/open-wikipedia-markdown huggingface dataset:
Jyvä

**Jyvä** on heinäkasvien pähkylämäinen hedelmä. Käytännössä jyväksi kutsutaan viljakasvien, kuten vehnän, rukiin, ohran, kauran ja maissin, siementä, jota useasti ympäröivät suojuslehdet eli helpeet. Jyvät saadaan viljakasvista puimalla, ja jyvät voidaan jauhaa kuivaamisen jälkeen jauhoiksi.

Jyvän pääosat ovat jauhoydin (endospermi eli siemenvalkuainen), alkio ja alkiokilpi sekä kuoriosat, joihin kuuluvat siemenaiheen ydin, siemenkuori ja hedelmäseinä. 

Kuorikerroksen osuus jyvän painosta on noin 14 prosenttia, endospermin 80 prosenttia ja alkion 3 prosenttia. Vaikka eri viljalajien jyvät periaatteessa muistuttavat pitkälti toisiaan, niiden rakenteissa ja koostumuksessa on merkittäviä eroavuuksia.

Endospermi eli jauhoydin sisältää runsaasti tärkkelystä, ja se toimii jyvän itäessä alkion ravintovarastona.

Varastokuivatussa jyvässä on vettä enintään 14 prosenttia. Tätä kosteampi vilja alkaa varastoitaessa käydä ja pilaantua. Lisäksi jyvässä on proteiineja (noin 10 prosenttia), rasvaa (n. 5 prosenttia), tärkkelystä (n. 60 prosenttia) ja muita hiilihydraatteja. Jyvän koostumus riippuu viljalajista ja -lajikkeesta.

Viljakasvien kuorittuja ja rikottuja jyviä nimitetään  *[[Suurimo|suurimoiksi]]* tai puhekielessä *[[Ryyni|ryyneiksi]]*. Jyvästä ennen jauhamista erotetut kuoriosat ovat ''leseitä'' ja jyvästä viljaa puitaessa irronneet helpeet *akanoita*. Akanoiksi kutsutaan eräissä murteissa myös jyvistä jauhettaessa irronneita kuoria.

## Lähteet

## Aiheesta muualla
Impious Havocin diskografia

Tässä artikkelissa on Impious Havocin ilmestyneiden albumien kappaleet.

## [[The Great Day Of Wrath|The Great Day Of Wrath (LP, CD, MC)]]
# Created By Void
# Rape Of The Holy
# End Of Mankind
# Plague And Death
# God Of The Weak
# Uncreation I
# Uncreation II
# Destruction Awaits
# Funeral Fog  *
*( * = vain kasetilla)*

## [[At The Ruins Of The Holy Kingdom|At The Ruins Of The Holy Kingdom (LP, CD)]]
# Dark Sacrifice
# At The Ruins Of The Holy Kingdom
# I Am All
# Slaughtering The Holy Maiden
# Winds Of Death  *
# Slaves Of The Horned One
# Burning The Temple
# Satan is The Key
# The Legion  *

*( * = vain vinyylillä)*

## [[Monuments Of Suffering|Monuments Of Suffering (LP, CD)]]
# Annihilation  *
# Carnal Lust
# Monuments Of Suffering
# Time For War
# Era Of Tyranny
# Triumph Of Evil  *
# The Black Spell Of Doom  *

*( * = vain vinyylillä)*

## [[Dawn Of Nothing|Dawn Of Nothing (LP, CD)]]
# Created Not
# Messiah Before His Fall
# Purifying Fires
# From The Thousand Wounds
# Dawn Of Nothing
# Codex Of Death
# A Void Inside
# Drink The Poison *
# Quintessence **

( * Vain vinyylillä ja kasetilla, ** vain CD:llä)

## [[A Sixth Sense of Darkness]] (Split CD)
# Icon Of Torture
# The Smoking Ruins

## [[Manifestations Of Plague And War|Manifestations Of Plague And War (MC, CD)]]
# Holy City In Flames
# Gates Have Opened
# Lifeless Eyes
# Misantropic Thoughts *
# Vivere Non Est Necesse
# Black Angels *
# Death From Above *
# Declaration *
# Emperor Of Darkness *
# Enter To The Pentagram
# Unorthodox Incantation

( * = vain kasetilla)

## [[The Good Shepherd|The Good Shepherd (7")]]
# The Good Shepherd
# Obedience

## [[Maleficium (Impious Havoc)|Maleficium (CD)]]
# Harbingers Of A New Era
# To The Chambers
# Black Presence
# My Sign
# Insanity
# Desert Filth
# A Night
# Dead And Forgotten
Bolzanon–Weierstrassin lause

Reaalianalyysissä **Bolzanon–Weierstrassin lauseen** sisältö havainnollisesti sanottuna on, että äärellisellä välillä olevalla äärettömällä pistejoukolla on pakosta tihentymä jossakin. Lause myös kertoo, että jokaisella rajoitetulla reaalilukujonolla on olemassa suppeneva osajono.

Reaalilukujoukon *A* **[[kasautumispiste]]** *x* on sellainen piste, jolle jokaisessa pisteen *x* avoimessa ympäristössä *U(x;r) = ]x-r,x+r[* on ainakin yksi pisteestä *x* eroava  *A*:n  piste. Toisin sanoen, jokaiselle positiiviselle luvulle *r* on olemassa joukon *A*  piste *a* siten, että erotuksen *a&minus;x* itseisarvo on pienempi kuin *r*. Kun *x*:n jokaisessa *r*-säteisessä ympäristössä on ainakin yksi *x*:stä eroava joukon *A* piste, niin siitä seuraa että jokaisessa *x*:n ympäristössä on ääretön määrä *A*:n pisteitä. Huomaa, että *A*:n kasautumispisteen *x* ei tarvitse kuulua joukkoon *A*.

Tutkitaan esimerkkinä avoimen välin *]1,2[* kasautumispisteitä. Tämän välin jokainen piste on mielivaltaisen lähellä jotakin toista välin pistettä. Lisäksi vaikka päätepisteet 1 ja 2 eivät kuulukaan väliin niin välin pisteitä on miten lähellä tahansa näitä pisteitä. Siis suljetun välin *[1,2]* kaikki pisteet ovat avoimen välin *]1,2[* kasautumispisteitä. Ko. avoimella välillä ei ole muita kasautumispisteitä. Yleisesti avoimen välin *]a,b[* kaikki kasautumispisteet muodostavat suljetun välin *[a,b]*.

Suljetun välin kasautumispisteet ovat juuri kaikki tämän suljetun välin pisteet. Yleisesti suljettu joukko voidaan määritellä myös joukkona, joka sisältää kaikki kasautumispisteensä.

Reaalilukujoukolla, jossa on vain äärellinen määrä alkioita, ei voi olla kasautumispisteitä. Toisaalta myöskään kaikilla äärettömillä reaalilukujoukoilla ei välttämättä ole kasautumispisteitä. Esimerkiksi luonnollisten lukujen joukko on ääretön, mutta sillä ei ole kasautumispistettä.

## Lauseen todistus
Valitaan rajoitettu ääretön pistejoukko *A* reaaliakselilla. Osoitamme, että sillä on kasautumispiste.

Koska *A* on rajoitettu, on olemassa suljettu väli *[a,b]*, joka peittää *A*:n. Jaetaan *[a,b]* kahteen yhtä pitkään suljettuun osaväliin, joilla on vain yksi yhteinen piste. Ainakin toisessa niistä on ääretön määrä *A*:n pisteitä. Olkoon se väli *[a(1),b(1)]*. Jaetaan tämä väli samoin kahteen yhtäpitkään suljettuun osaväliin. Ainakin toisessa, *[a(2),b(2)]*:ssa, on ääretön määrä pisteitä. Jatkamalla samoin löydetään jokaisella *n&ge;0* väli *[a(n),b(n)]*, jossa on ääretön määrä pisteitä.

Jono *a(n)* on sellainen, että *a(n+1) &ge; a(n)* ja *a(n) < b* kaikilla epänegatiivisilla luvuilla *n*. Jono *b(n)* taas sellainen, että *b(n)&ge;b(n+1)* ja *b(n) > a* kaikilla epänegatiivisilla luvuilla *n*. Koska jonot *a(n)* ja *b(n)* ovat rajoitettuja, niin jonolla *a(n)* on olemassa pienin yläraja *a’=*sup *a(n)* ja jonolla *b(n)* suurin alaraja *b’=*inf *b(n)*. Koska *a(n)<b(n)*, niin täytyy olla *b’&le;a’*. Mutta silloin *a’= b’* ja kyseinen yhteinen piste on *A*:n kasautumispiste.

## Lähteet
Syvä kurkku

**Syvä kurkku** -termillä () tarkoitetaan Watergate-skandaalin paljastumiseen vaikuttanutta, tuntemattomana pidettyä tietolähdettä, joka esiintyi ensimmäisen kerran Bob Woodwardin ja Carl Bernsteinin kirjoittamassa tositapahtumiin perustuvassa kirjassa *[[Presidentin miehet (kirja)|Presidentin miehet]]* (*All the President’s Men*, 1974). He kieltäytyivät paljastamasta salaisen lähteensä nimeä. He paljastivat vain, että kyseinen mies (ei nainen) oli hyvin tärkeä ihminen Richard Nixonin hallinnossa eikä ollut vain useiden eri lähteiden sekoitus. Tietovuotajan henkilöllisyys oli yli kolmekymmentä vuotta yksi lehdistön historian suurimpia arvoituksia.

”Syväkurkun” henkilöllisyys paljastettiin vasta 31. toukokuuta 2005, kun Yhdysvaltain liittovaltion poliisin (FBI) entinen apulaisjohtaja W. Mark Felt kertoi *[[Vanity Fair (lehti)|Vanity Fair]]* -lehden haastattelussa olleensa *[[The Washington Post]]in* Watergate-uutisten lähde. Feltiä tietolähteenä käyttänyt toimittaja Bob Woodward vahvisti paljastuksen. 

Vuoden 1976 tositapahtumiin perustuvassa elokuvassa *[[Presidentin miehet]]* syvää kurkkua näytteli Hal Holbrook. Hahmon kuuluisin repliikki elokuvassa on ”Follow the money” (Seuratkaa rahoja). Todellisuudessa Feltin ei tiedetä käyttäneen näitä sanoja, eikä lause esiinny Woodwardin ja Bernsteinin kirjassa.

## Lähteet
Pingo

**Pingo** on jään aikaansaama kumpumainen maanpinnanmuoto (yhdenlainen kryoturbaatio), joka on ikiroutasydäminen suuri pyöreähkö kukkula. Pingojen korkeus vaihtelee 3–70 metrin ja halkaisija 30–1000 metrin välillä. Pingoja esiintyy arktisilla alueilla, kuten Alaskassa, Kanadassa ja Siperiassa.

Pingo syntyy arktisella tundra-alueella, 65. ja 75. leveyspiirien välillä, kun pohjaveden arteesinen paine nostaa ikiroutaista jäälinssiä ja sen päällä olevaa maaperää kupolimaiseksi muodostumaksi.

Ilmastonmuutoksen seurauksena lukuisat pingot ovat sulaneet. Ne toimivatkin ilmastonmuutoksen indikaattoreina tieteellisessä tutkimuksessa. Kun pingon jääsydän sulaa ilmaston lämmetessä, kukkula romahtaa ja vapauttaa ilmakehään metaania. Tämä metaani kiihdyttää ilmastonmuutosta entisestään, mikä luo takaisinkytkentäilmiön.

Sulaessaan pingo voi myös paineen vaikutuksesta räjähtää ja muodostaa jopa kymmenien metrien syvyisen kraaterin.

Maan ulkopuolella pingoja tai niiden kaltaisia muodostumia on löytynyt asteroidivyöhykkeen asteroideista.

## Lähteet:
Olki

**Oljiksi** kutsutaan viljojen suoria korsia puinnin jälkeen. Olkia saadaan käytännössä ainoastaan käsin puimalla. Nykyisin suoria olkia ei enää saada, vaan oljet murskaantuvat leikkuupuimurissa silpuksi tai pahnaksi. Nykyään suorien korsien nimitys "olki" onkin puheessa siirtymässä merkitsemään murskaantuneita korsia eli pahnaa tai pehkua. 

## Pahnan käyttö
Pahnaa käytettiin varsinkin aiemmin kotieläinten kuivikkeina parsissa, karsinoissa ja talleissa. Nykyisin Suomessa pahnakuivitusta pidetään lähinnä vain loukkaantuneilla eläimillä ja varsovilla tammoilla, mutta jotkin tallit käyttävät sitä edelleen kaikilla hevosillaan. Parhaiten kuivikkeeksi sopivia ovat kuivana korjatut kauranpahnat. Kuivikekäytön ohella paalattua pahnaa voidaan käyttää myös energiantuotantoon esimerkiksi lämpökattilassa ja tämän ohella myös esimerkiksi olkipaalirakentamisessa ja erilaisissa maastoesteissä esimerkiksi hevos- tai autourheilussa tai laskettelurinteissä.

## Olki rakentamisessa

Olkipaalien lisäksi rakennusmateriaalina on käytetty olkilevyjä. Oljesta puristettiin Suomessakin 1940- ja 1950-luvulla paperipinnoitettuja, 5 cm paksuisia Ol-Ha- tai Ora-nimellä myytyjä rakennuslevyjä, joita valmisti Ab Aino Lindeman Oy:n omistama Olkirakenne Oy ruotsalaisen keksinnön perusteella. Toinen olkilevyjen valmistaja oli Rakennuslevy Oy, jonka levyt olivat ehkä paloturvallisempia, koska olkien lisäksi sidos- ja täyteaineena käytettiin savea ja sementtiä.

Oljesta tehtiin myös ulkorakennusten kattoja, jotka eri puolilla maata olivat eri mallisia.

## Olki hätäravintona ja rehuna
Katovuosina ja sotien aikana Suomessa syötiin entisaikoina hätäravintona olkileipää, joka oli huonointa mahdollista hätäleipää. Suorat oljet syötettiin aiemmin karjalle joko sellaisinaan tai niistä hakattiin lyhyttä silppua, josta heinänjätteiden ja jauhojen kanssa valmistettiin kuuman veden avulla haudetta lypsäville lehmille. 

## Olkikäsityöt
Olkia käytettiin ennen patjan täytteenä. Pikkulasten patjoissa oljet säilyivät aina kertakäyttövaippojen keksimiseen asti. Tämän lisäksi oljesta kudottiin pystypuissa paksuja mattoja, joita käytettiin makuualustoina sekä tuulen- ja hallansuojina. Esimerkki pienemmästä oljesta valmistetusta punontatyöstä on olkihattu.

Oljista tehdään myös erilaisia käsitöitä. Parhaiten olkitöihin sopivat rukiin ja vehnän oljet. Puimurin tai puimakoneen pahnaksi ruhjomat oljet eivät sovellu käsitöihin, kattoihin tai patjoihin, vaan oljiksi viljankorret on leikattava sirpillä, etteivät ne rikkoonnu. Oljista tehdään himmeleitä, Daavidin tähtiä ja olkipukkeja (gävleläinen perinne).

## Lähteet

## Kirjallisuutta

*
Himmeli

**Himmeli** on tavallisesti oljista tehty katosta riippuva koriste-esine. Nimi himmeli tulee germaanisten kielten sanasta *Himmel* (taivas). Paikoin himmeliä on kutsuttu Suomessa myös olkikruunuksi. Perinteinen himmeli tehdään viljakasvin hyvin valikoiduista oljista pujottamalla lanka korrenpätkän sisään ja muotoilemalla näistä korrenpätkistä kolmiulotteinen teos. Moderni himmeli voidaan tehdä myös esimerkiksi pilleistä ja siimasta.

Himmelin peruselementtejä ovat pyramidi ja oktaedri eli kahdeksansivuinen tahokas. Yksinkertaisin himmeli koostuu yhdestä isosta peruskuviosta ja kuudesta siihen kiinnitetystä pienemmästä kuviosta. Himmelit ovat yleensä pyörähdyssymmetrisiä ja ne ripustetaan ylimmästä pisteestään ohuen ompelulangan varaan kattoon. Himmeli pyörii lievässä ilmavirtauksessa. Nykyisin himmeliä pidetään esillä yleensä joulun aikaan, mutta ennen sitä pidettiin hyvän sadon takaavana onnenkaluna. Lisäksi ennen uskottiin koon voimaan: sato oli sitä parempi mitä suurempi himmeli oli.

Himmelit ovat tunnettuja Suomen lisäksi Keski-Euroopassa ja Itä-Euroopassa, mutta ne levisivät Suomeen Ruotsista. Himmeleitä on käytetty koristeina Suomessa erityisesti Varsinais-Suomessa, Satakunnassa, Hämeessä ja Uudellamaalla, mutta ne levisivät myös Karjalan kannakselle ja Pohjanmaalle. 

## Katso myös
* Olkipukki
* Mobile

## Lähteet

## Kirjallisuutta
* 
* 
* 

## Aiheesta muualla
* Salmiakkihimmeli-ohjeet Kotivinkki
Naapurinvaaran huvikeskus

**Naapurinvaaran huvikeskus** (myös Naapurinranta tai Napis) on tanssilava Sotkamon kunnassa, ja sitä ylläpitää talkoovoimin Sotkamon Nuorisoseura. Lava avattiin 1946. Tanssipaikka sijaitsee Naapurinvaaran harjulla, josta avautuu järvi- ja vaaranäkymä Vuokatin yli.

## Historiaa
Nykyinen omistaja Sotkamon Nuorisoseura ry on ostanut Naapurinvaaran konkurssihuutokaupassa 19. heinäkuuta 1991. Aikaisempi omistaja oli Lastenmaa Oy. Ensimmäiset talkoolaisten voimin pidetyt tanssit pidettiin 28. syyskuuta 1991. Seuralla on takana tähän mennessä 20 vuotta tanssi- ja huvitoimintaa Naapurinvaaran huvikeskuksessa.
Naapurinvaaran Huvikeskuksen omistaa 1990-luvun puolessa välissä perustettu Sotkamon Nuorisoseurasäätiö rs.

## Tanssipaikka

Naapurinvaaran huvikeskuksessa järjestetään maalaistansseja kaiken ikäisille tanssijoille. Tansseissa on käytössä sekahaku ja naistenhaulle on varattu yksi tunti. Huvikeskuksessa käy vuosittain noin 40 000 asiakasta. Huvitapahtumia on noin 40 kertaa vuodessa (2006). Tanssipaikalle on myönnetty Musiikki & Median antama tanssipaikka-tunnustus vuosina 2002, 2003 ja 2006.
Suomen Huvijärjestäjien Keskusliitto valitsi vuoden huvijärjestäjäksi 2001 Sotkamon Nuorisoseuran ja Naapurinvaaran huvikeskuksen. Näiden lisäksi Artistit äänestivät 3.2.2006 Iltalehden äänestyksessä Naapurinvaaran huvikeskuksen Suomen parhaaksi tanssilavaksi. Artistit äänestivät Naapurinvaaran parhaaksi tanssilavaksi myös vuonna 2013 Seura-lehdessä.

## Lähteet

## Aiheesta muualla
* Naapurinvaaran huvikeskus
Säynätsalon Riento

**Säynätsalon Riento** (lyh. **SäyRi**) on Jyväskylän Säynätsalossa toimiva urheiluseura. SäyRin lajistoon ovat kuuluneet muun muassa koripallo, jalkapallo, salibandy ja aerobic. 

## Historia

Säynätsalon Riento perustettiin alkujaan Säynätsalon tehdasyhdyskunnan työläisten urheilu- ja voimisteluseuraksi. Ensimmäinen työväen urheiluseura aloitti Säynätsalossa vuonna 1917, kun työväenyhdistyksen yhteyteen perustettiin Woimistelu- ja Urheiluseura Koitto. Toiminta laantui sisällissodan ja luokkataisteluiden myötä. Saarelaiset herättivät urheilutoiminnan uudestaan henkiin ja vaihtoivat huhtikuussa 1922 seuran nimen Säynätsalon Riennoksi. Yhdistyksen virallinen nimi on Säynätsalon työväen Voimistelu- ja urheiluseura Riento r.y.

Vuonna 2022 Säynätsalon Riento vietti 100-vuotisjuhlaansa ja julkaisi sen kunniaksi säynätsalolaisesta lasten liikunnasta kertovan kirjan *Sata vuotta lasten ja nuorten liikuntaa Säynätsalossa 1922-2022*. Seura on myös julkaissut 90-vuotisjuhlansa aikaan oman historiikin *Elämä on yhtä rientoa - Säynätsalon Riento 90 vuotta*.

## Koripallo

Säynätsalossa on vahvat perinteet koripallossa. Miesten edustusjoukkue pelasi pääsarjatasolla kaudet 1985–1986 ja 2000–2001. Tämän jälkeen miesten edustusjoukkue yhdistyi HoNsU:n kanssa ja syntyi BC Jyväskylä, joka sai sarjapaikan pääsarjasta. Kauden 2009–2010 päätteeksi Säynätsalon Riento nousi miesten I-divisioonaan.

### Henkilökohtaiset palkinnot
**[[Vuoden I-divisioonapelaaja (koripallo)|Vuoden I-divisioonapelaaja]]**
* Petri Virtanen – 1999

## Katso myös
*Säynätsalon Saarenpojat

## Lähteet

## Kirjallisuutta
*
*

## Aiheesta muualla
* Virallinen kotisivu
Tästä alkaa rakkaus

**Tästä alkaa rakkaus** on Jukka Kuoppamäen 22. studioalbumi. Se on julkaistu vuonna 1999 ja sen kaikki sanoitukset ja sävellykset ovat Jukka Kuoppamäen. Sovituksista vastaa Veijo Laine.

Muusikoita levyllä on mukana mm. Harri Rantanen, Anssi Nykänen, Jari Nieminen, J-P Virtanen, Nina Tapio, Hanna-Riikka Siitonen, Kim Lönnholm, Heikki Hämäläinen, Jussi Pesonen ja Ilkka Viljanen.

## Kappaleet
# 
# 
# 
# 
# 
# 
# 
# 
# 
# 
# 
# 

## Aiheesta muualla
* iTunes
Tehoisa lämpösumma

**Tehoisa lämpösumma** koostuu kasvukauden vuorokausien keskilämpötilojen summista, joissa huomioidaan keskilämpötiloista viiden asteen ylittävä osa. Lämpösumma lasketaan vuoden niiltä vuorokausilta, joiden lämpötila ylittää +5&nbsp;°C. Eri kasvit vaativat kasvaakseen eri suuruisia tehoisia lämpösummia. Jos tehoisa lämpösumma on yli 600 astetta (tai astevuorokautta, °Cvrk), kasvaa puita. Etelä-Suomessa tehollinen lämpösumma on ollut ajanjaksolla 1980–2010 keskimäärin noin 1&nbsp;300–1&nbsp;400 astevuorokautta.

## Tehoisa lämpösumma matemaattisesti
Tehoisa lämpösumma lasketaan vähentämällä vuoden sellaisten vuorokausien, joiden keskilämpötila on yli viisi astetta, keskilämpötilasta viisi astetta ja laskemalla saatujen (positiivisten) erotusten summa.


W=\sum(T_d - 5)
 

kaikille vuorokausille d, joille pätee T_d > 5, missä T_d on vuorokauden keskilämpötila.

## Katso myös
* Aikaisuus
* Kasvillisuusvyöhyke

## Lähteet
Muuttuuko ihminen

**Muuttuuko ihminen** on suomalainen Lapinlahden Linnut -yhtyeen jäsenten vuonna 2006 valmistunut sketsiohjelma. Sarjassa näytteli syksyllä 2006 koottu erikoiskokoonpano *The Original Lapinlahden Linnut*, jossa esiintyi Lapinlahden Lintujen vuoden 1990 miehitys edesmennyttä Heikki Salomaata lukuun ottamatta.

Sketsiohjelma tuotettiin erikoiskokoonpanon kokoamisen kunniaksi, ja se julkaistiin loppuvuodesta 2006 markkinoille tulleen Pan Visionin julkaiseman *[[Kuudesti laukeava]]* -televisiosarjan DVD-julkaisun erikoismateriaalina. Lisäksi se löytyy loppuvuodesta 2006 markkinoille tulleesta Lapinlahden Linnut: Ehkä kaikki -keräilyboksista. Ohjelma esitettiin televisiossa Yle TV1 -kanavalla vappupäivänä 2007.

Ohjelmaa varten kuvattiin uusia sketsejä, mutta kuitenkin esitettiin myös muutama vanha sketsi Lapinlahden Lintujen aiemmista sketsisarjoista.

## Sketsejä

### Lintukoto
Televisiosarja rakentuu eräänlaisen kehystarinan ympärille, jossa Lapinlahden Lintujen jäsenet Timo Eränkö, Mikko Kivinen, Tapio Liinoja ja Markku Toikka keskustelevat keskenään, murjovat vitsejä ja niin edelleen. Useimmat sarjan sketsit on tavallaan ankkuroitu lintukotoon.

### Spedekone
Sketsi, jossa satirisoidaan suomalaista televisioviihdettä. Spede on tietokoneohjelma, jolla voidaan tuottaa sketsejä, syöttämällä siihen tapahtumapaikka, huumorin laji ja näyttelijä. Nämä sketsit ovat muka Spedekoneella tuotettuja sketsejä, joissa näyttelijävalinta on aina Matti Jaaranen, myös naisroolit.

### Kaupassa
Asiakas (Tapio Liinoja) menee kauppaan, ja kysyy kauppiaalta (Timo Eränkö) esimerkiksi mikä kaupan valmisruokahyllyn tuotteista on maukkainta. Tähän kauppias vastaa "ne ovat kaikki ihan mauttomia". Yhdessä sketsissä asiakas saapuu palvelutiskille, ja kysyy pitkään riippunutta lihaa, mihin kauppias tarjoaa vaimoansa Annelia (Mikko Kivinen). 

### Uusia ratkaisuja työttömyyspulaan
Ovimattona ja kerrostalon hissinappuloina työskentelevät miehet kertovat ammatistaan ja kaikista sen hyvistä puolista. Ovimattona olevasta miehestä esitetään lukuisia pikkuosia, joissa näytetään myös kyseinen herra makaamassa ulkona mattotelineessä, jossa häntä lyödään mattopiiskalla takapuoleen.

## Musiikkiesitykset
* "Miehen tie" (esitetty vain sketsiohjelmassa)
* "Keski-ikä on syvältä" (julkaistu ''Lintuinfluenssa Vol.1'' -kokoelmalevyllä. Musiikkiesitys on leikattu pois televisioesityksestä.)

## Näyttelijät

### Pääosissa

### Sivuosissa

### Vierailijat
* Frank Boyle
* Mary Okeke
* Pedro Hietanen
* Jyrki Nieminen

## Lähteet
6. divisioona (jatkosota)

**6. divisioona** (**6. D**) oli Suomen maavoimien Perä-Pohjolan sotilasläänin perustama divisioona jatkosodassa. Tähän sotilaslääniin kuuluivat Pohjanmaan  ja Länsi-Pohjan suojeluskuntapiirit.

## Perustaminen
Perustamisen jälkeen divisioonaan kuuluivat muun muassa seuraavat yksiköt:
*Jalkaväkirykmentti 12 (JR 12)
*Jalkaväkirykmentti 33 (JR 33)
*Jalkaväkirykmentti 54 (JR 54)
*Kenttätykistörykmentti 14 (KTR 14)
*Kevyt osasto 3 (KevOs 3)
*Pioneeripataljoona 36 (PionP 36)
*Viestipataljoona 35 (VP 35)
*264. ilmatorjuntakonekiväärikomppania (264. ItKKK)
*Divisioonaan ei kuulunut määrävahvuuksien mukaista Raskasta patteristoa

6. divisioona pyrittiin varustamaan määrävahvuuksien mukaisesti, johon pääosin päästiinkin. Materiaalin osalta aivan kaikkien välineiden osalta määrävahvuuksia ei kuitenkaan saavutettu.

## Toiminta
Divisioona liitettiin Saksan XXXVI vuoristoarmeijakuntaan Pohjois-Suomessa kesällä 1941. Operaatio Napaketussa divisioona hyökkäsi Sallaan ja edelleen kohti Kantalahtea yhdessä Saksan SS Division Nordin ja Saksan 169. jalkaväkidivisioonan kanssa. Operaatio epäonnistui.

Vuonna 1942 6. divisioona järjestettiin uudelleen 12. prikaatiksi, mutta laajennettiin uudelleen divisioonaksi vuonna 1943. Joukko siirrettiin Maaselän rintamalle 1942, ja Neuvostoliiton suurhyökkäyksen alettua kesällä 1944 Kannaksen rintamalle, jossa se osallistui  Tali-Ihantalan taisteluihin.

Jatkosodan päätyttyä divisioona osallistui Lapin sotaan. Yksikön vallattua Rovaniemen divisioona hajotettiin.

## Komentajat
Divisioonankomentajina olivat:
*Eversti Verner Viikla 15. kesäkuuta – 18. joulukuuta 1941
*Kenraalimajuri Einar Vihma 1. tammikuuta 1942 – 5. elokuuta 1944
*Eversti Albert Puroma 8. elokuuta – 14. marraskuuta 1944
*Eversti Arvi Kurenmaa 14. – 24. marraskuuta 1944

## Tappiot
Yhtymien Päämajalle tekemien määräaikaisilmoitusten mukaan 6. divisioonan kokonaistappiot olivat kaatuneina, haavoittuneina ja kadonneina yhteensä 9&nbsp;479 miestä.

## Katso myös
*Pohjois-Suomi jatkosodan hyökkäysvaiheessa 1941

## Lähteet
*

### Viitteet
Haurasmurtuma

Metallien ja metalliseosten murtuminen on olosuhteista riippuen tyypiltään joko **sitkeä** tai **hauras**.
Metallin murtumiskäyttäytymistä kuvaa sen iskusitkeys, joka määritetään lovetulle koesauvalle iskukokeessa.
Murtumistapaan vaikuttavat seuraavat tekijät
*kiderakenne pkk/tkk ja mikrorakenne yleensä
*kuormitusnopeus
*lämpötila
*lovet
*tietyt metalliseoksissa esiintyvät jäämäaineet

## Iskusitkeys
Vetokokeessa pienillä kuormitusnopeuksilla huoneenlämpötilassa metallit yleensä murtuvat sitkeästi. Murtuminen voi olla hauras, kun kuormitetaan suuridimensioisia kappaleita tai kun kuormitus tapahtuu hyvin suurella nopeudella (iskumainen kuormitus) alhaisessa lämpötilassa. Haurasmurtumistaipumusta korostavat kappaleessa esiintyvät lovet tai muut teräväkulmaiset viat. Haurasmurtumisen vastustuskykyä sanotaan iskusitkeydeksi.

## Kiderakenteen merkitys
Metalleilla, joiden kiderakenne on tilakeskinen kuutio, kuten ferriittisillä ja martensiittisilla teräksillä, iskusitkeys alenee romahdusmaisesti, kun lämpötila laskee määrätyn lämpötilan alapuolelle (transitiolämpötila) ja murtumistapa muuttuu sitkeästä hauraaksi. Murtumisen tapahtuessa hauraasti sen edellä ei ole plastista deformaatiota.

Pintakeskisen kuutiollisen kiderakenteen omaavat metallit, kuten esimerkiksi kupari, alumiini, nikkeli ja austeniittiset teräkset murtuvat sitkeästi myös matalissa lämpötiloissa. Murtuminen on sitkeää suurellakin kuormitusnopeudella. Kiderakenne helpottaa plastista deformaatiota, mikä estää haurasmurtuman.

## Lohkomurtuma
Haurasmurtuma on usein **lohkomurtumaksi** kutsuttua tyyppiä, kun murtuma etenee tiettyjä hilatasoja pitkin kiteiden lävitse. Haurasmurtuma voi edetä myös raerajoilla, jos näillä esiintyy haurastavia faaseja. Lohkomurtuma etenee hauraassa metallissa jopa äänennopeudella.

Ferriittisillä ruostumattomilla teräksillä korkea kromipitoisuus lisää lohkomurtumataipumusta.
Transitiolämpötila voi nousta huoneenlämpötilaan asti, kun kromipitoisuus ylittää 20%.

## Sigmahauraus
Korkea kromipitoisuus yhdessä muiden seosaineiden kanssa lisää taipumusta myös sigmahauraudelle, minkä aiheuttaa pitkäaikaisessa hehkutuksessa 600&ndash;800 oC lämpötilassa erkautuva sigmafaasi.

## 475 &deg;C-hauraus
Korkeakromisilla teräksillä on erityinen haurausilmiö, jonka saa aikaan hehkutus lämpötilavälillä 400&ndash;550 &deg;C.
Hauraustumisen aiheuttavat erkaumat, jotka tosin saadaan rakenteesta pois hehkuttamalla lämpötilassa 600 &deg;C

## Iskukoe
Iskukoe on standardoitu aineenkoetusmenetelmä, jota käytetään etenkin eri terästuotteiden laadunvalvontaan.
Kokeessa tietyn iskuenergian omaavan heilurivasaran annetaan iskeytyä V-lovettuun koesauvaan. Iskusitkeyden mittana käytetään koesauvan murtumiseen kulutettua vasaran liike-energiaa.
Ainesstandardeissa annetaan kullekin materiaalille vaaditun iskuenergian vähimmäisarvoja määrätyissä koestuslämpötilassa.

## Säteilyhaurastuminen
Ydinreaktoreissa neutronisäteily voi muuttaa kiderakennetta ja synnyttää hilavirheitä aiheuttaen reaktorin teräsrakenteissa säteilyhaurastumista.
Humphry Davy

**Humphry Davy** (17. joulukuuta 1778 Penzance, Englanti – 29. toukokuuta 1829 Geneve, Sveitsi) oli englantilainen kemisti. Hän oli sähkökemian uranuurtajia.

## Elämä
Davy oli 16-vuotias, kun hänen puuseppäisänsä kuoli. Davystä tuli paikallisen lääkärin ja apteekkarin oppipoika. Hän innostui tekemään kemian kokeita luettuaan Antoine Lavoisier'n oppikirjan. Kokeidensa ansiosta Davy pääsi 19-vuotiaana Thomas Beddoesin Bristoliin perustaman pneumaattisen instituutin johtajaksi. Davy teki ensimmäisiä merkittäviä tutkimuksiaan ilokaasulla. Hän hengitti kaasua ja havaitsi, että sitä voi käyttää anestesiassa.

Davy oli professorina Lontoon Royal Institutionissa vuosina 1802–1812. Hänen luentonsa saavuttivat suurta suosiota. Vuonna 1812 Davy aateloitiin.

Davy valitsi assistentikseen Michael Faradayn vuonna 1813. He kehittivät yhdessä hiilikaivoksia varten turvallisen Davyn lampun. Davy toimi Royal Societyn puheenjohtajana 1820–1827. Hän kuoli Genevessä 1829. Davyn terveyttä olivat heikentäneet haitalliset kaasut, joita hän oli hengittänyt kokeita tehdessään.

## Sähkökemian tutkimukset
Davy eristi useita alkuaineita elektrolyysin avulla. Davy yritti ensin hajottaa sähköllä potaska- ja soodaliuoksia, mutta tuloksena oli vain vetyä ja happea. Kun Davy vuonna 1807 käytti liuosten sijaan sulatettuja suoloja, hän pystyi eristämään kaliumia ja natriumia. Seuraavana vuonna Davy yritti hajottaa muun muassa kalkkia ja magnesiumoksidia, mutta hän ei saanut niitä sulamaan. Lopulta hänen onnistui eristää kalsiumia käyttämällä elohopeaa apuna. Samalla tavalla Davy eristi bariumin, strontiumin ja magnesiumin. Davy eristi booria boorihaposta kaliumin avulla samoihin aikoihin Joseph Louis Gay-Lussacin ja Louis Jacques Thénardin kanssa.

Davy ei ollut varma, olivatko hänen eristämänsä aineet alkuaineita. Hän epäili, että alkuaineiden lukumäärä voisi olla hyvinkin pieni ja yritti hajottaa muun muassa typpeä, rikkiä ja fosforia. Davy teki tutkimuksia myös oksimuriaattihapolla, jota Lavoisier oli pitänyt yhdisteenä. Oksimuriaattihappoa saatiin hapettamalla muriaattihappoa eli vetykloridia. Tuolloin ajateltiin tavallisesti, että kaikissa hapoissa oli happea ja että muriaattihappo oli hapen ja jonkin muun alkuaineen yhdiste. Davy tuli kokeidensa perusteella siihen tulokseen, että oksimuriaattihapossa ei ollut happea vaan että se oli happea muistuttava aine. Hän antoi aineelle nimen kloori. Lisäksi Davy osoitti, että muriaattihappo koostuu vedystä ja kloorista, joten happi ei ole happojen välttämätön ainesosa. Gay-Lussac ja Thénard tekivät jälleen vastaavia kokeita samaan aikaan.

## Lähteet

*
### Viitteet
Dura

**Dura** tarkoittaa seuraavia asioita:

* dura, harvinainen nepalilainen kieli
* Dura-Europos, lyhyemmin Dura, muinainen kaupunki Mesopotamiassa
* Dura, kaupunki Palestiinan Länsirannalla
* kovakalvo, *dura mater*, uloin aivokalvo.
M26

**M26** voi tarkoittaa seuraavia asioita:

* M26 Pershing, raskas panssarivaunu
* Messier 26, avoin tähtijoukko.
M10

**M10** voi tarkoittaa seuraavia asioita:

* M10, Venäjän päävaltatie Moskova-Pietari-Suomen raja
* M10 Wolverine, panssarintorjuntavaunu
* Messier 10, tähtijoukko Käärmeenkantajan tähdistössä
* Olivetti M10, 1980-luvulla valmistettu kannettava tietokone.
Suurarkkipiispa

**Suurarkkipiispa** () on idän kristittyjen parissa autokefaalisen tai autonomisen kirkon pää, joka ei historiallisista tai ekumeenisista syistä halua käyttää patriarkan arvonimeä.

## Ortodoksinen kirkko
Kreikan ortodoksisessa kirkossa Ateenan arkkipiispa käyttää suurarkkipiispan arvonimeä kunnioituksesta Konstantinopolin patriarkkaa kohtaan.

## Katolinen kirkko
Katolisessa kirkossa suurarkkipiispa on Rooman kirkon kanssa unioidun, Idän riitusta käyttävän kirkon päämies, joka käyttää omassa autonomisessa (*sui juris*) kirkossaan samaa päätäntävaltaa kuin Idän katolisten kirkkojen patriarkat. Se, ettei kaikille Idän unioitujen kirkkojen päämiehille ole myönnetty patriarkan nimeä ja arvoa, johtuu ennen kaikkea hienotunteisuudesta ei-katolilaisia kristittyjä kohtaan. Näiden kirkkojen jäsenet tosin saattavat pitää järjestelmää syrjivänä, ja käytännössä näidenkin kirkkojen päämiehistä käytetään usein patriarkan arvonimeä. Erot patriarkan ja suurarkkipiispan välillä ovat enimmäkseen seremonioihin ja protokollaan liittyviä.

* Suurarkkipiispa on protokollan mukaisessa arvojärjestyksessä patriarkan alapuolella, mutta arkkipiispan yläpuolella.
* Kun suurarkkipiispa luodaan kardinaaliksi, hän kuuluu kardinaalipapin luokkaan, kun taas patriarkat kuuluvat kardinaalipiispojen luokkaan.

Sekä patriarkat että suurarkkipiispat valitsee virkaansa heidän kirkkojensa kirkolliskokous. Patriarkat pyytävät paavilta hyväksynnän eli "kirkollisen yhteyden" (*ecclesiastica communio*) vasta heidän virkaan asettamisensa jälkeen, kun taas suurarkkipiispat joutuvat pyytämään samaa jo ennen virkaan asettamistaan.

Tällä hetkellä on neljä suurarkkipiispanistuinta:

1. Vuodesta 1963 vuoteen 2005 Lvivin arkkihiippakunta. Kiova pyrkii saamaan oman patriarkaatin. Arvonimeä patriarkka käytetään yleisesti.

2. Syro-malankaarisen kirkon päämies käyttää myös katholikoksen arvonimeä.
M18

**M18** voi tarkoittaa seuraavia asioita:
* M18-kenttäradiojärjestelmä: Suomen puolustusvoimien 2017 käyttöönotettu vuoden 2018 maavoimien kenttäradiojärjestelmä, taistelunhalintajärjestelmä
* M18, Venäjän valtatie 18 Pietarista Murmanskiin
* M18 Hellcat, yhdysvaltalainen panssarintorjuntavaunu
* Messier 18, tähtijoukko Jousimiehen tähdistössä
M36

**M36** voi tarkoittaa seuraavia asioita:

* M36 Jackson, toisen maailmansodan aikainen panssarintorjuntavaunu
* Messier 36, avoin tähtijoukko.
David Jason

**David John White**, taiteilijanimi **David Jason** (s. 2. helmikuuta 1940 Lontoo, Iso-Britannia) on englantilainen näyttelijä, joka on tullut suomalaisille tutuksi etenkin televisiosarjoista *[[Oi ihana toukokuu]]* (*The Darling Buds of May*, 1991–1993) ja *[[Komisario Frost]]* (*A Touch of Frost*, 1992–2010 ), jossa hän esitti päähenkilöä. 

Jason aloitti uransa 1960-luvun puolivälissä. Hän esiintyi muun muassa sarjassa *[[Do Not Adjust Your Set]]* (1967), joka oli eräänlainen Monty Pythonin lämmittelyvaihe ennen *[[Monty Pythonin Lentävä Sirkus|Lentävää sirkusta]]*. Muita sarjoja, joissa Jason on näytellyt, ovat muun muassa vankilasarja *[[Hilut kintuissa]]* (*Porridge*, 1974–1977) ja *[[Aina auki]]* (*Open All Hours*, 1976–1985).

## Aiheesta muualla
*
Juri Štšekotšihin

**Juri Petrovitš Štšekotšihin** (Ю́рий Петро́вич Щекочи́хин, 9. kesäkuuta 1950 &ndash; 3. heinäkuuta 2003) oli venäläinen tutkiva journalisti, kirjailija ja liberaali kansanedustaja, joka kuoli oudolla tavalla. Hän tuli tunnetuksi kirjoittamalla järjestäytyneestä rikollisuudesta ja korruptiosta sekä kampanjoimalla niitä vastaan. Hänen viimeinen ei-fiktiivinen teoksensa käsitteli KGB:n tiedonantajina toimineita henkilöitä.

Štšekotšihin työskenteli toimittajana Novaja gazeta -lehdessä. Hän selvitteli mm. Moskovan kerrostaloräjäytyksiä 1999, joiden takana on väitetty olleen Venäjän salaiset palvelut, sekä Tri kita -korruptioskandaalia, johon liittyi korkeita FSB:n upseereita ja joka kytkeytyi rahanpesuun Bank of New Yorkin kautta. 

Štšekotšihin kuoli äkillisesti heinäkuussa 2003 outoon sairauteen. Vain muutamaa päivää myöhemmin hänen oli määrä lähteä Yhdysvaltoihin tapaamaan FBI:n tutkijoita. Venäjän viranomaiset julistivat hänen sairauskertomuksensa salaiseksi. Sairauden oireet sopivat radioaktiivisten aineiden aiheuttamaan myrkytykseen ja muistuttavat vahvasti oireita, joista kärsi Aleksandr Litvinenko ennen kuolemaansa 2006. Litvinenko väitti eläessään, että Štšekotšihinin kuolema oli poliittinen salamurha, ja samanlaisia teorioita on esitetty joukkoviestimissä.

## Lähteet
Besame Mucho (albumi)

**Besame Mucho** on Topi Sorsakosken & Agentsin studioalbumi, joka julkaistiin keväällä 1987. Albumi on Sorsakosken ja rautalankayhtye Agentsin toinen studioalbumi. Ilmestyessään monien yllätykseksi albumilta ei löydykään nimikappaletta, vaan kyseessä oli Agentsin ja Sorsakosken tarkoituksella tekemä "jekku". Hittejä olivat ”Kaksi kitaraa”, ”Kauan” ja ”Valot”-instrumentaali, joka omistettiin tammikuussa 1987 menehtyneen Rauli Badding Somerjoen muistolle.

Albumi kohosi Suomen listaykköseksi huhtikuussa 1987 ja pysyi kuukauden ajan ykkösenä. Levy pysyi Suomen levylistoilla yhteensä 49 viikkoa. 

Albumi ylitti lähes välittömästi kulta- ja platinalevyrajat ja ylitti vielä seuravana vuonna tuplaplatinalevyn rajan. Levyä on myyty yhteensä 165 833 kappaletta, joka tekee siitä yhtyeiden myydyimmän levyn.

Albumi julkaistiin vuonna 1987 C-kasettina, vinyylilevynä ja CD-levynä. Vuonna 2007 EMI julkaisi albumin remasteroituna CD-painoksena, jossa oli myös yksi bonuskappale. Albumi julkaistiin uudelleenmasteroituna vuonna 2023 osana *[[Complete – Kaikki levytykset 1984-1992]]* -kokoelmaa, joka kattaa kaikki yhtyeen vuosina 1984-1992 julkaisemat levytykset. Kokoelma julkaistiin vinyyli- ja CD-levyinä.

## Kappaleet
Kaikki kappaleet sovittanut Esa Pulliainen.

### Vuoden 1987 C-kasetti ja LP
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

### Vuoden 2007 remasteroitu CD-painos
# 
# 
# 
# 
# 
# 
# 
# 
# 
# 
# 
# 
# 

## Kokoonpano
### Topi Sorsakoski & Agents
* Topi Sorsakoski – laulu
* Esa Pulliainen – sähkökitara (soolokitara), 6- ja 12-kieliset akustiset kitarat, taustalaulu (10)
* Hans Etholén – sähkökitara (rytmikitara)
* Kai Pulliainen – basso
* Juha Takanen – rummut ja lyömäsoittimet

### Muut muusikot
* Pedro Hietanen - sähköpiano (5), kosketinsoittimet (9), haitari (11), urut (12)
* Mari Hatakka - taustalaulu (8)
* Tiina Isohanni - taustalaulu (8)
* Sakari Kuosmanen - taustalaulu (7, 10)
* Mongo Aaltonen - lyömäsoittimet (4, 6, bonus: 10), putkikellot ja patarummut (8)

### Tuotanto
* Mikko Tegelman - äänitys (Studio Sound)
* Risto Hemmi - äänitys ja mikaus (Finnvox-studiot)
* Make Törrönen - äänitys (Finnvox-studiot)
* Pedro Hietanen - tuottaja
* Stefan Bremer - etukannen kuva ja kannen suunnittelu
* Martti Jämsä - takakannen kuvat (Mäntsälän seurojen talo)
* Mika Jussila - vuoden 2007 CD-painoksen 24-bittinen digitaalinen remasterointi (Finnvox)
* Pauli Saastamoinen - vuoden 2023 LP- ja CD-painoksien masterointi (Finnvox, toukokuu 2023)

## Lähteet
* Suomen äänitearkiston tietokanta
* International Federation of the Phonographic Industry 

### Viitteet

## Aiheesta muualla
* "Kaksi kitaraa" -kappaleen esitys Tullikamarilla toukokuussa 1990
Eurooppalainen opintosuoritusten ja arvosanojen siirto- ja kertymisjärjestelmä

**Eurooppalainen opintosuoritusten ja arvosanojen siirto- ja kertymisjärjestelmä**, () on vuonna 1989 Erasmus-ohjelman puitteissa luotu eri maiden välisten erilaisten opintojen mittausjärjestelmien vertailutyökalu, joka on kehittynyt vuonna 1999 alkaneen Bolognan prosessin aikana eurooppalaiseksi standardiksi korkeakouluopintojen laajuuden (opiskelijoiden opintotavoitteiden saavuttamiseen käytetyn keskimääräisen työmäärän) ja arvostelun keskinäisen vertailun mahdollistamiseksi. 

Mitoitus perustuu arvioon lukuvuoden mittaisen täysipäiväisen koulutusohjelman vaatimasta 1500-1800 tunnin työstä. Yhden lukuvuoden pituus vastaa 60 ECTS-opintopistettä, joten yksi ECTS vastaa noin 25-30 tuntia työtä. Pisteitä kertyy opiskelijalle vain läpäistyistä opinnoista, ei opiskeluajasta.

## Nykyiset järjestelmät

## Vanhat järjestelmät

## Kritiikki
Opintoviikoista opintopisteisiin siirtyminen on suoritettu paikoin ilman tarvittavia lisäresursseja, minkä takia vaadittua kurssien työmäärän analysointia ei ole pystytty tekemään vaan on käytetty jopa suoraa muuntokerrointa. Opintosisältöjen vertailukelpoisuuden saavuttaminen on huomattu mahdottomaksi, sillä samansisältöisistä opinnoista voi saada eri määrän opintopisteitä jopa saman korkeakoulun sisällä.

## Arvosana-asteikko
ECTS:n kuuluu myös arvosana-asteikko, joka on seuraavanlainen:

## Katso myös
*Korkeakoulututkintotodistuksen liite
*Bolognan prosessi
*Eurooppalainen korkeakoulualue

## Aiheesta muualla
* Euroopan komission - Eurooppalainen opintosuoritusten ja arvosanojen siirto- ja kertymisjärjestelmä (ECTS)
* Euroopan komission - Introduction to the ECTS Users' Guide
Korkeakoulututkintotodistuksen liite

**Korkeakoulututkintotodistuksen liite** (*Diploma Supplement*) on korkeakoulututkintotodistuksen Europass-liite ja korkea-asteen koulutuksesta annettavaan todistukseen liitettävä, kansainväliseen käyttöön tarkoitettu asiakirja, jonka tarkoituksena on tehdä helpommaksi ymmärtää, mitä tietoja ja taitoja tutkinnon suorittaminen on edellyttänyt.
Sen on tarkoitus lisätä tutkinnon- ja tutkintotodistuksen ymmärrettävyyttä ja vertailtavuutta kansainvälisissä yhteyksissä. Liite on Bolognan prosessiin sisältyvä Euroopan korkeakoulujärjestelmien vertailtavuuteen tähtäävä kehittämistoimenpide.

Liite on Euroopan unionin, Euroopan neuvoston ja Unescon hyväksymä. Liitteestä ja siihen liitetystä kansallisen korkeakoulujärjestelmän kuvauksesta käyvät ilmi tutkinnon rakenne, tavoitteet, taso ja asema koulutusjärjestelmässä. Liitteessä kuvataan haltijan suorittamien opintojen luonnetta, taustaa, tasoa, sisältöä ja asemaa. Se on henkilökohtainen asiakirja, joka kertoo haltijastaan. Korkeakoulututkintotodistuksen liite ei korvaa alkuperäistä tutkintotodistusta eikä takaa, että jonkin toisen maan viranomaiset tunnustaisivat muodollisesti alkuperäisen tutkinnon. Liite kuitenkin helpottaa tutkintotodistuksen ymmärtämistä ja saattaa siten auttaa saamaan tutkinnolle toimivaltaisten viranomaisten tai korkeakouluun pääsystä päättävän henkilökunnan tunnustuksen.

Korkeakoulututkintotodistuksen liitteen laativat toimivaltaiset kansalliset viranomaiset käyttämällä Euroopan komission, Euroopan neuvoston ja Unescon yhteisen työryhmän laatimaa, testaamaa ja hiomaa mallia. Oppilaitosten on sovellettava liitteeseen samoja oikeaksi todistamisen menettelyjä kuin itse tutkintotodistukseenkin. Toimivaltaisen viranomaisen on tarvittavin toimin varmistettava - erityisesti sähköisen version osalta - että korkeakoulututkintotodistuksen liitteen hallinnossa noudatetaan täysimääräisesti asiaan liittyviä henkilötietojen käsittelyä ja yksityisyyden suojaa koskevia yhteisön ja kansallisia säännöksiä.

Englanninkielinen liite myönnetään automaattisesti kaikille korkeakouluista valmistuville opiskelijoille tutkintotodistuksen yhteydessä. Suomen lainsäädännön mukaan korkeakoulut ovat velvollisia antamaan opiskelijoilleen kansainväliseen käyttöön tarkoitetun tutkintotodistuksen liitteen. 

Tutkintotodistuksen ymmärrettävyyden ja vertailtavuuden merkitys korostuu kansainvälisessä työnhaussa tai ulkomaille opiskelemaan haettaessa.

## Katso myös
*Eurooppalainen opintosuoritusten ja arvosanojen siirto- ja kertymisjärjestelmä

## Aiheesta muualla
*Europass.fi
Epitaph Records

**Epitaph Records** on Brett Gurewitzin vuonna 1981 perustama yhdysvaltalainen indie-levy-yhtiö. Epitaph on alusta asti erikoistunut punkmusiikin eri alalajien julkaisemiseen. Yhtiön ensimmäinen julkaisu oli Gurewitzin perustaman Bad Religion -yhtyeen esikoisalbumi vuonna 1981. 2000-luvun vaihteessa Epitaphista on irrotettu useampia haaroja: ANTI-, Fat Possum Records, Burning Heart Records ja Hellcat Records. **Epitaph Europe** on Epitaph Recordsin eurooppalainen haara, jonka tehtävänä on valmistaa ja markkinoida Epitaphin levyjä Euroopassa.

## Artisteja

* Agnostic Front
* ALL
* Atmosphere
* Bad Religion
* Beatsteaks
* Billy Bragg
* The Black Keys
* The Bouncing Souls
* The Business
* The Ghost Inside
* Choking Victim
* Converge
* The Coup
* Dag Nasty
* Danger Doom
* Death by Stereo
* The Descendents
* Deviates
* The Distillers
* The Dickies
* Down by Law
* Downset
* The Draft
* Dropkick Murphys
* The Dwarves
* Escape the Fate

* F-Minus
* From First To Last (siirtymässä Capitol Records)
* Lars Frederiksen and the Bastards
* Gas Huffer
* Guttermouth
* H2O
* Heavens
* Hepcat
* The Hives
* Hot Water Music
* Humpers
* I Am Ghost
* Ikara Colt
* I Set My Friends On Fire
* Joe Strummer & The Mescaleros
* The Joykiller
* L7
* The Locust
* Madball
* Matchbook Romance
* The Matches
* Millencolin
* Roger Miret and the Disasters
* Motion City Soundtrack
* Mouthwash

* 98 Mute
* Nekromantix
* Nerve Agents
* New Bomb Turks
* NOFX
* The Offspring
* Osker
* Parkway Drive
* Pennywise
* Pete Philly and Perquisite
* Poison Idea
* Pulley
* Raised Fist
* Rancid
* Refused
* Rich Kids on LSD
* Sage Francis
* Scatter the Ashes
* SNFU
* Social Distortion
* Straight Faced
* Ten Foot Pole
* Tiger Army
* Total Chaos
* Transplants

* 1208
* Union 13
* U.S. Bombs
* Ten Foot Pole
* The Vandals
* Vanna
* Vonland
* Voodoo Glow Skulls
* Youth Group
* Zeke
* Zero 7

## Kokoelmia
* Punk-O-Rama *series*
* Unsound (compilation series) *series*
* How We Rock
* Spirit of the Streets
* Epitaph / Union skate/surf DVD series
** Football Schmootball 
** DC Video 
** Cirle One 

## Katso myös
* ANTI-
* Burning Heart Records
* Fat Possum Records
* Fat Wreck Chords
* Hellcat Records

## Aiheesta muualla
*Epitaph Recordsin verkkosivut 
*Punk-O-Raman sivut Epitaphilla
ECTS

**ECTS** voi tarkoittaa seuraavia:
* Eurooppalainen opintosuoritusten ja arvosanojen siirto- ja kertymisjärjestelmä (*European Credit Transfer and Accumulation System*)
* European Computer Trade Show
Hellcat Records

**Hellcat Records** on emoyhtiöstään Epitaph Recordsista irronnut yhdysvaltalainen levy-yhtiö, joka on erikoistunut ska punkin julkaisemiseen. Yhtiön johtoportaassa toimii muun muassa Rancid-yhtyeestä tunnettu Tim Armstrong.

Hellcatin julkaisemia yhtyeitä ovat muun muassa Rancid, Dropkick Murphys, HorrorPops, Nekromantix, Tiger Army, The Distillers, Leftöver Crack ja Time Again. Yhtiö on julkaissut myös vuosittaista *[[Give ’Em the Boot]]* -kokoelmalevyjen sarjaa.

## Aiheesta muualla
*Levy-yhtiön kotisivut
Eurooppalainen korkeakoulualue

**Eurooppalainen korkeakoulualue** (**EHEA**, *European Higher Education Area*) on lähes koko Euroopan kattava, 47 valtion muodostama korkeakoulutusalue, joka syntyi maaliskuussa 2010. 

EHEA:n käynnistämistä edelsi vuonna 1999 aloitettu Bolognan prosessi. Sillä pyrittiin luomaan yhtenäinen, yhteensopiva ja keskinäisen vertailun mahdollistava Eurooppalainen korkeakoulualue, mikä edistäisi Euroopan asemaa korkeakoulutuksen kansainvälisessä kilpailussa. 

Tutkimuspuolen vastaava alue on Eurooppalainen tutkimusalue (ERA).

## Aiheesta muualla
*European University Association EUA
Yhtenäistaideteos

**Yhtenäistaideteos** tai **kokonaistaideteos** () on taideteos, kuten Richard Wagnerin musiikkinäytelmät, jossa yhdistyvät esimerkiksi musiikin, draaman, näytelmän ja tanssin elementit.

Richard Wagner esitteli käsitteen esseessään *Das Kunstwerk der Zukunft* (Tulevaisuuden taideteos) vuonna 1850. Wagnerille yhtenäistaideteos oli aito kansan luoma teos, joka astuu keskelle julkista areenaa ja poliittista elämää. Esimerkkinä tästä Wagner piti antiikin kreikkalaista tragediaa. Yhtenäistaideteoksessa yleisön ja esittäjän välillä ei ollut rajaa kuten ei taiteen ja elämänkään välillä ole. Yhtenäistaideteoksessa myös musiikki, tanssi ja runous saavuttivat jälleen "alkuperäisen yhteytensä".

## Lähteet
* Olli Mäkinen, MODERNI, TOISTO JA IRONIA: Søren Kierkegaardin estetiikan aspekteja ja Joseph Hellerin Catch-22 
*
### Viitteet
Saska Helmikallio

**Saska Helmikallio** (ent. **Hagert**, s. 5. joulukuuta 1980 Helsinki) on suomalainen iskelmälaulaja.

Vuonna 2005 Helmikallio valittiin tangokuninkaaksi Seinäjoen Tangomarkkinoilla. Hän sai tuomaristolta kilpailun finaalissa 67 pistettä, kuusi pistettä enemmän kuin toiseksi sijoittunut Marko Lämsä. Ennen voittoaan Helmikallio oli edennyt Tangomarkkinoiden semifinaaliin kahdesti, vuosina 1999 ja 2003. Jälkimmäisenä vuonna hän pääsi semifinaalista jatkoon, mutta jäi kärkikolmikon ulkopuolelle. Ennen laulajanuraansa imatralainen Helmikallio työskenteli ajoneuvoasentajana. Hän on toiminut myös kitaristina muun muassa yhtyeissä The Regents ja Wire.

Helmikallion esikoisalbumi *Saska Helmikallio* julkaistiin huhtikuussa 2006. Albumin ensimmäisenä singlekappaleena julkaistiin ”Niin kuin tähdet” vuonna 2005, minkä jälkeen julkaistiin vielä singlet ”Mikä sais sut kanssain lähtemään”, ”Kaksi varjoa” ja ”Vain muistosi jää” (joista kaksi jälkimmäistä promosinglejä) vuonna 2006. Vuodesta 2007 hänen taustaorkesterinaan on toiminut Avec.

Kevättalvella 2009 Helmikallio esiintyi pääroolissa Teatteri Imatran musiikkinäytelmässä *Rakkauden rikkaus*, joka kertoo nuorena kuolleen tangolaulaja Taisto Tammen vaiheista.

Vuonna 2012 Helmikallio esiintyi Dome Karukosken tv-elokuvassa *[[Valtatie 13 (elokuva)|Valtatie 13]]*. Elokuvassa soi myös hänen esittämänään kappale ”Helsinki”, joka on Helmikallion omaa tuotantoa.

Nykyään Saska esiintyy harvoin ja on palanut tehdastyöhön, mutta keikkoja on sovittu jopa ulkomaille. Saska on ollut mukana myös valtakunnallisessa Elvis-laulukilpailussa mukana vuonna 2019

## Lähteet

## Aiheesta muualla
Pappos Aleksandrialainen

**Pappos Aleksandrialainen** () oli myöhäisantiikin ajan matemaatikko ja tiedemies. Pappos laati n. 320 matemaattisen tutkielman *Synagoge*, joka on antiikin viimeinen todella merkittävä matemaattinen teos. Teoksessaan Pappos osoittaa (mutta ei todista) kolmannen asteen yhtälöiden olevan ratkeamattomia viivottimen ja harpin avulla – ja siis antiikin klassisten ongelmien (kuution kahdentamisen, kulman jakamisen kolmeen osaan ja ympyrän neliöimisen) olevan mahdottomia ratkaista. Hän ennakoi omalla tavallaan varhain René Descartesin analyyttistä geometriaa.

Pappos kirjoitti myös matematiikan historiasta sekä maantieteellisen kuvauksen tunnetusta maailmasta.

## Lähteet

## Kirjallisuutta
* 
*
Hugo von Hofmannsthal

**Hugo von Hofmannsthal** (1. helmikuuta 1874 Wien, Itävalta – 15. heinäkuuta 1929 Wien) oli itävaltalainen kirjailija, näytelmäkirjailija ja esseisti, joka tunnetaan erityisesti lukuisten Richard Straussin oopperoiden libretistinä. Nuorena von Hofmannsthal kuului Nuorwieniläiset-nimiseen avantgarde-kirjailijoiden ryhmään. 

## Elämäkerta
Hofmannsthal syntyi varakkaaseen wieninjuutalaiseen pankkiiriperheeseen. Ylioppilaaksi tultuaan hän opiskeli yliopistossa ensin jonkin aikaa lakitiedettä mutta vaihtoi oppiaineen sitten romaaniseen filologiaan, josta hän väitteli tohtoriksi 1899. Hofmannsthal solmi avioliiton 1901, ja perheeseen syntyi kolme lasta. Vanhin pojista teki itsemurhan 14. heinäkuuta 1929 ja von Hofmannsthal kuoli seuraavana päivänä sydänkohtaukseen hautajaisia valmistellessaan. Hänet haudattiin yhdessä poikansa kanssa.

## Teoksia
Hofmannsthal julkaisi näytelmiä, runodraamoja ja librettoja, runoja ja esseitä.

### Näytelmiä
**Der Tod und der Tod* (1891)
**Der Tod des Tizian* (1901)
**Elektra* (1904)
**Ödipus und die Sphinx* (1906)
**Die Frau im Fenster* (1909)
**[[Jokamies (näytelmä)|Jedermann]]* (1911)
**Der Schwierige* (1921)
**Das Salzbburger grosse Welttheater* (1922)
**Der Trum* (1925)

### Novelli (katkelma)
**Andreas oder Die Vereinigten* (1907-1927)

### Librettoja
**[[Ruusuritari]]* (1911)
**[[Ariadne auf Naxos]]* (1913, rev. 1916)
**[[Nainen vailla varjoa]]* (1919)
**[[Die Ägyptische Helena]]* (1927)
**[[Arabella]]* (1933)

## Lähteet

*Talo Hofmannsthal, Wien
*Hugo von Hofmannsthal: 1874–1929  (englanniksi)

### Viitteet

## Aiheesta muualla
Hugo von Hoffmannsthalin kirje. suom. Jaakko Vuori. Niin & näin 2/2014
Foch

**Foch** voi tarkoittaa seuraavia asioita:
*Ranskalainen suku
**Ferdinand Foch, Ranskan marsalkka
*Ranskan laivaston aluksia
**FS Foch (1929), Suffren-luokan raskas risteilijä
**FS Foch, Clemeceau-luokan lentotukialus